รู้ยัง! ระบบ SCB Easy ขัดข้อง ปิดปรับปรุงถึง 10 ก.ย.
รู้ยัง! ระบบ SCB Easy ขัดข้อง ปิดปรับปรุงถึง 10 ก.ย.
2 ก.ย. 2559

ธนาคารไทยพาณิชย์ จำกัด (มหาชน)หรือ SCB เปิดเผยว่า ตามที่ระบบ SCB Easy Application ของธนาคารไทยพาณิชย์ได้เกิดความขัดข้อง อันเป็นผลเนื่องมาจากความนิยมในการใช้บริการทางการเงินผ่าน Application มากขึ้น
เนื่องจากมีความสะดวก จึงทำให้มีผู้เข้าใช้งานในปริมาณที่สูงมาก ส่งผลให้ระบบไม่สามารถให้บริการได้ตามปกติ ธนาคารฯ ต้องขออภัยเป็นอย่างสูงมายังลูกค้าทุกท่านที่ได้รับผลกระทบและไม่ได้รับความสะดวกในครั้งนี้ ธนาคารฯ ขอยืนยันว่าระบบของธนาคารฯ มีความปลอดภัยสูงสุด
ด้วยเหตุผลดังกล่าว ธนาคารฯ ขอปิดปรับปรุงระบบ SCB Easy Application เป็นการชั่วคราวตั้งแต่วันนี้ เพื่อยกระดับการให้บริการให้มีประสิทธิภาพยิ่งขึ้น และจะเปิดให้บริการอีกครั้งในวันที่ 10 กันยายน 2559 ในระหว่างนี้ ลูกค้ายังสามารถใช้บริการผ่านช่องทางอื่นๆ ของธนาคารฯ ได้แก่ เว็บไซต์ www.scbeasy.com ซึ่งทำได้ทั้งช่องทางเครื่องคอมพิวเตอร์และโทรศัพท์มือถือ, สาขา และ ATM
หากมีข้อสงสัยหรือต้องการสอบถามข้อมูลเพิ่มเติม สามารถสอบถามได้ที่ศูนย์บริการลูกค้าธนาคารไทยพาณิชย์ (SCB Call Center) โทร.0-2777-7777